HeTree/MevakerConcSen huggingface dataset:
משרד מבקר המדינה מעיר לנת"ע כי אף שבנסיבות אלה ההחלטה להתקשרות באמצעות קבלת הצעות מעוגנת בדין, עדיף היה לצאת במכרז פומבי שבו נקבעים תנאי סף.
קביעת תנ אי סף הולמים במכרז פומבי עשויה הייתה להבטיח קבלת הצעות ממועמדים איכותיים.
במקרה דנן, בסופו של ההליך, נבחר מנהל הפרויקט מבין שני מציעים בלבד.
לפיכך נימוקי החברה אינם מצדיקים התקשרות שלא באמצעות מכרז.
התקשרויות באמצעות מכרזים .
תכנון רמזורים המעניקים העדפה לרכבת הקלה .
לפי סעיף 2 א לחוק המכרזים "עורך מכרז לא יקבע תנאי להשתתפות של מציע במכרז, אלא אם כן התנאי מתחייב מאופיו או ממהותו של המכרז".
עוד קובע החוק באותו סעיף שאם קבע עורך המכרז תנאי בנושאים מסוימים (ותק, ניסיון קודם וכו') המציב דרישה מחמירה יותר מהאמור בתוספת לחוק13 או תנאי הדורש ניסיון מוכח בעבודה עם עורך המכרז או עם המדינה או עם תאגיד ממשלתי, ינמק את החלטתו במסמכי המכרז.
תקנה 6 ב לתקנות קובעת כי ניתן להתנות השתתפות במכרז בתנאים נוספים, כגון ניסיון, כישורים, היקף פעילות ועמידה בדרישות תקן ישראלי לא רשמי.
על התקשרות במכרז חלים כללים, וביניהם סעיף 22 (ב) לתקנות המכרזים, אשר מחייבים את ועדת המכרזים לפרט במסמכי המכרז הן את כל אמות המידה, מבחני המשנה ואת המשקל היחסי .
13 ותק - דרישה כי למציע ותק של שנה בתחום הרלוונטי להתקשרות במכרז, או ותק בתחום כאמור השווה למשך ביצוע ההתקשרות המתוכנן, לפי הגבוה מביניהם; בכל מקרה, לא תעלה דרישת הוותק על חמש שנים.
ניסיון קודם - דרישה כי המציע ביצע עבודה אחת קודמת בהיקף כספי או כמותי השווה להיקף העבודה שבמכרז, או כי המציע ביצע עד שלוש עבודות קודמות, שההיקף הכספי או הכמותי של כל אחת מהן שווה למחצית ההיקף כאמו ר של העבודה שבמכרז.
נת"ע - חברת נתיבי תחבורה עירוניים בע"מ |405 .
שיינתן לבחירת ההצעה המעניקה את מרב היתרונות לעורך המכרז, והן את אופן שקלולם.
מכרז פומבי יפורסם באמצעות מודעה בעיתון נפוץ14 , בעיתון בשפה הערבית ובאתר האינטרנט; ההודעה תפורסם זמן סביר לפני המועד האחרון להגשת הצעות.
בפברואר 2016 הגיש אגף רשות תמרור בנת"ע בקשה לוועדת המכרזים לאישור פרסום מסמכי מכרז פומבי לתכנון 66 רמזורים בקטעים העל- קרקעיים של הקו האדום (להלן - מכרז הרמזורים עם העדפה), ומהם 52 רמזורים המעניקים העדפה לרכבת הקלה (להלן - רמזורים עם העדפה) ו-14 רמזורים רגילים המושפעים מהרמזורים עם העדפה.
להלן פרטי המכרז העיקריים: בכוונת החברה היה להתקשר עם עד עשרה משרדי תכנון (להלן - המציעים), אשר יספקו עד 12 מתכננים, אשר אחד מהם ימונה ל"מתכנן - על" שירכז, יתאם וינהל את ההליך התכנוני; סך התקציב לביצוע המכרז הוא 25,900,000 ש"ח; בשלב ראשון יחולקו שלושה רמזורים לכל מתכנן, ובהמשך תעביר החברה מטלות על רמזורים נוספים בהתאם לקצב התקדמותו של כל מתכנן; העבודה תחולק באופן שוויוני ככל הניתן; תקופת ההתקשרות היא שש שנים או עד סיום המטלות שיוטלו על המתכנן במסגרת ההתקשרות, לפי המאוחר ביניהם, וכן אפשרות לתקופות התקשרות נוספות בנות שנה כל אחת.
תכולת העבודה כוללת: ביצוע כל שלבי התכנון לרמזורים, לרבות קבלת האישורים הנדרשים לתכנון ולכיול התכנית לאחר הפעלה, וכן בדיקת תכניות של מתכננים אחרים בצוות התכנון.
תנאי הסף למציע הם: המציע הוא משרד תכנון בעל ניסיון בעשר השנים האחרונות לפחות בתכנון תנועה ורמזורים הממוקמים בישראל; למציע ניסיון בתכנון עשרה רמזורים לפחות, בצמתים עירוניים בישראל בחמש השנים האחרונות, ומתוכם חמישה רמזורים לפחות אשר הסתיים ביצועם; המציע השתתף בכנס מציעים; המציע מעסיק מתכנן העומד בכל אחד מתנאי הסף האלה: תעודת מהנדס רישוי בתוקף ורישום בפנקס המהנדסים והאדריכלים הישראלי; ניסיון במשך כל חמש השנים האחרונות לפחות בתכנון רמזורים; ניסיון בחמש השנים האחרונות בתכנון עשרה רמזורים לפחות, בצמתים עירוניים, ומתוכם חמישה רמזורים לפחות אשר הסתיים ביצועם.
על כל מתכנן שכיר יכול המציע להציע עד שני מתכננים שאינם שכירים של המציע, כולל מתכנן זר ממדינה זרה (להלן - מתכנן זר).
במסמכי המכרז הובהר כי המתכנן הזר נדרש לעמוד באותן הדרישות של תנאי הסף למתכנן, וכי עליו להיות בעל תעודת מהנדס רישוי הרשום בפנקס המהנדסים והאדריכלים (או במרשם מקביל אחר) במדינה זרה בתוקף ל-2016 ( להלן- תנאי ההשכלה).
נת"ע ציינה בתשובתה כי פרויקט הרכבת הקלה הוא הפרויקט הראשון שבמסגרתו מתכננים ישראלים מתכננים בעצמם רמזורים עם העדפה, שכן בירושלים עשתה זאת חברה בינלאומית שנעזרה במתכננים ישראלים.
מורכבות המשימה וחיוניותה להצלחת הפרויקט, נוסף על חוסר ניסיון מעשי .
14 עיתון נפוץ - עיתון יומי או עיתון המתפרסם מדי שבוע לפחות, בשפה העברית, בעל תפוצה רחבה, בהתחשב בנושא המכרז ולפי שיקול דעתה של ועדת המכרזים.
מחמירים בנוגע לוותק .
ולניסיון הנדרשים, בלי .
בפרוטוקול של המתכננים הישר אלים, הביאו את החברה לקבוע דרישות ניסיון ּוותק גבוהות.
משרד מבקר המדינה מעיר לחברה כי היא הציבה תנאי סף מחמירים באשר לוותק הנדרש ולניסיון הנדרש, מבלי שוועדת המכרזים נימקה את החלטתה בפרוטוקול, ובכלל זה מדוע התנאים המחמירים מתחייבים מאופיו או ממהותו של המכרז, כמתחייב לפי החוק.
אמות המידה לבחירת המתכננים, אשר פורסמו במסמכי המכרז, הן: ניסיון מוכח בתכנון רמזורים (עד 20 נקודות- 1 לכל צומת); ניסיון מוכח בתכנון רמזורים עם העדפה (עד 40 נקודות- 2 לכל צומת); ניסיון מוכח בתכנון רמזורים אשר חוברו למרכז בקרה (10 נקודות- 2 לצומת); ניסיון מוכח בתכנון רמזורים בפתח תקווה, בבת ים או בתל אביב-יפו (5 נקודות- 1 לכל צומת); התרשמות אישית בריאיון מן המציע ומהמתכנן (25 נקודות)15 .
לאחר שאלות ההבהרה שהגישו מציעים תיקנה החברה את אמות המידה, וקבעה כי הניקוד בגין התרשמות אישית יינתן רק למתכנן ולא למציע; גם אחת מאמות המידה לבחירת מתכנן-על הייתה התרשמות אישית, וניתן לה משקל של 20 מתוך 100 נקודות.
לטענת נת"ע, היא לא קבעה אמות מידה באשר לבחירת המציע, מאחר שאיכות המציע נבדקת באמצעות עמידתו בתנאי הסף, ומאחר שנותן השירות בפועל הוא המתכנן עצמו ולא המציע.
16 פרסמה נת"ע מודעה בעיתון המציגה את פרטי המכרז, ובה צוין כי המועד האחרון להגשת הצעות במכרז הוא 20.
סמוך למועד פרסום המודעה פנו מרבית המציעים לנת"ע בשאלות הבהרה.
כמה מציעים ביקשו שלא לתת ניקוד כה גבוה (40 נקודות) לניסיון בתכנון רמזורים עם העדפה אשר בוצעו בפועל.
לטענתם, דרישת הניסיון אינה סבירה ואינה מידתית, שכן רמזורים עם העדפה, אשר בוצעו בפועל קיימים כיום בארץ בשני פרויקטים בלבד: בקו הראשון של הרכבת הקלה בירושלים, שבו תוכננו הרמזורים על ידי חברה זרה, וקווי המטרונית בחיפה, שבעניינה פורסם מכרז אחד בלבד, ולפיכך יתקשו מתכננים ישראלים להגיע לציון המרבי.
נת"ע דחתה את טענות המציעים בטענה שניסיון מסוג זה אינו תנאי סף, וכי ייבחרו כמה מתכננים בעלי הציונים הגבוהים בהשוואה למתכננים האחרים.
יצוין כי בסופו של ההליך המכרזים 8 מתוך12 המתכננים שנבחרו היו ישראלים.
השאלות שנשאלו בריאיון עם המתכננים נוסחו מראש ונרשמו בטופס שאלות נת"ע - חברת נתיבי תחבורה עירוניים בע"מ |407 .
נת"ע קבעה אמת מידה - תכנון רמזורים עם העדפה - שכאמור, קיבלה את המשקל הגבוה ביותר בהליך ניקוד הצעת המתכננים (40 ,נקודות).
מאחר שלמרבית המתכננים הישראלים אין ניסיון בתחום זה הציון המרבי שרובם יוכלו לקבל מסתכם ב-60 נקודות בלבד.
במצב זה, ההתרשמות האישית מהמתכנן ( 25 נקודות), הכוללת היבטים סובייקטיביים רבים, הופכת להיות רכיב מהותי בהליך הבחירה.
זאת ועוד, נת"ע לא נימקה מה היו השיקולים במתן המשקולות בעת שקבעה אותם.
סמוך למועד פרסום המכרז פנו מרבית המציעים לנת"ע בשאלות הבהרה אחת הסוגיות הייתה אם מציע שמגיש הצעה במסגרת המכרז דנן מנוע מלהתמודד למשרת מתכנן תנועה גם במסגרת מכרז לקבלן פרויקט אחר (להלן - מכרז ה-16SDAG ) מפאת ניגוד עניינים.
החשש לניגוד עניינים נובע מכך שתכולת העבודה של המתכננים, אשר ייבחרו במכרז הרמזורים עם העדפה, כוללת גם חוות דעת על התכנון שהציע הקבלן.
ועדת המכרזים דנה ארוכות בנושא, ובסופו של הדיון החליטה כי יש ניגוד עניינים, ושינתה את תנאי המכרז.
משרד מבקר המדינה מעיר לנת"ע כי היה עליה להעלות סוגיה זו ולדון בה בטרם פרסמה את המכרז.
נת"ע פרסמה את המכרז ללא התייחסות לממשקים הקשורים בפרויקט, לרבות בנושא ניגוד עניינים העשוי להיות בתהליך כזה או אחר דוגמת הפעלת מכרז ה- SDAG.
נת"ע ציינה בתשובתה כי אכן הסוגיה עלתה לאחר פרסום המכרז, אך בשלב מוקדם של ההליך.
החברה הוסיפה כי הוועדה למניעת ניגוד עניינים טיפלה בנושא טרם הוגשו ההצעות למכרז וכי החשש לניגוד עניינים לא התממש בפועל.
בעקבות שאלות ההבהרה מהמציעים, אשר בעקבותיהם שינתה נת"ע את מסמכי המכרז, החליטה ועדת המכרזים לדחות את מועד הגשת ההצעות מ- 20.
אל המכרז ניגשו 12 מציעים ו-30 ,מתכננים ולאחר בדיקת ההצעות נמצא כי כל ההצעות אינן עומדות בתנאי המכרז בשל אי-צירוף מסמכים ובשל אי -מילוי פרטים כנדרש.
יצוין כי מסמכי המכרז כללו רשימת מסמכים שעל המציע לצרף במעטפת ההצעה.
16 החליטה ועדת המכרזים כי מאחר שמדובר בפגמים טכניים, יש לאפשר למציעים להשלים מסמכים ופרטים כדי שיוכלו לעמוד בתנאי המכרז.
16 מכרז המערכות הרכבתיות System Depo At Grade - SDAG .
התכנון הגיאומטרי של הקו האדום הוא באחריות קבלן ה- SDAG , אשר אחראי לתכנון המקטע הקרקעי בקו האדום ולביצועו, לרבות יישום תכנון רמזורים עם העדפה.
לצורך וכדי לייעלם משרד מבקר המדינה מעיר לנת"ע כי העובדה שאף לא אחד מן המציעים צירף את המסמכים כנדרש מלמדת על כך שהיה חוסר בהירות במסמכי המכרז.
מן הראוי היה שנת"ע תצרף למכרז רשימה מרכזת מלאה ומפורטת של כל המסמכים שעל המציעים לצרף להצעותיהם כדי למנוע הגשת הצעות חסרות וחלקיות.
ביוני 2016 ,דנה ועדת המכרזים בהרחבה בתנאי ההשכלה באשר למתכננים זרים.
חברת צוות הבדיקה ציינה כי כל המציעים שהגישו הצעות הודיעו שרשם מהנדסים ורישיון מהנדס אינם קיימים בארצם, וכי היא פנתה לשתי חברות ייעוץ שהחברה עובדת עמן, והן השיבו כי ככל הידוע להן טענת המציעים נכונה.
זאת ועוד, במכתב פנייה לוועדת המכרזים מיוני 2016 הבהיר צוות הבדיקה לראשונה כי לצורך ניקוד ההצעות תיחשב רק העדפה אקטיבית מכל הסוגים, וכי גל ירוק ברמזורים לתחבורה ציבורית מבטא העדפה פסיבית, ולכן לא ייחשב כהעדפה לצורך הניקוד.
נת"ע ציינה בתשובתה כי המונח "העדפה ברמזורים" הינו מונח ברור שאינו דורש הסבר בקרב אנשי מקצוע.
לטענתה חלק מהמציעים ניסו לזכות בנקודות וציינו צמתים שבהם מתוכנן גל ירוק עבור תחבורה ציבורית כצמתים עם העדפה.
משרד מבקר המדינה מעיר לנת"ע כי מהאמור עולה שבמכרז נפלו פגמים שונים: היא לא בדקה בטרם יצאה למכרז את היתכנותם של תנאי ההשכלה לגבי מתכננים זרים ואת ההסמכה המקצועית הנדרשת מהם, לא הגדירה כראוי מונחי יסוד במסמכי המכרז כדי למנוע אי -בהירות בקרב המציעים , לא הביאה בחשבון את מכלול הנתונים בקביעת תנאי הסף למכרז ואמות המידה וכן לא צירפה למסמכי המכרז רשימה מלאה ומפורטת של כל המסמכים שעל המציעים לצרף להצעותיהם.
משרד מבקר המדינה מעיר כי נודעת חשיבות מרובה להכנה טובה ויסודית של מסמכי המכרז בטרם פרסומו כדי למנוע את הארכת הליכי המכרז שלא צורך וכדי לייעל את תהליך המכרז.
באמצע יוני 2016 הגיש צוות הבדיקה את רשימת המציעים והמתכננים אשר עברו את תנאי הסף וכן את טבלת ניקוד המתכננים ומתכנני-העל לפי אמות המידה.
צוות הבדיקה המליץ להתקשר עם שישה מציעים ועם 12 ,מתכננים שמתוכם הציעו עשרה מתכננים הנחה בשיעור של 10% מהמחיר שפרסמה החברה במסמכי המכרז, ושני מתכננים הציעו הנחה בשיעור של 5% .
כשנידון העניין בוועדת המכרזים לשאלת היועצת המשפטית "האם קיים מנגנון בהסכם לערוך מו"מ על מנת להשוות את אחוזי ההנחה?
", השיב עו"ד חיצוני המלווה את המכרז כי "כן, קיים מנגנון כזה בהסכם", ובתגובה ציין המשנה למנכ"ל כי "אין צורך לנהל משא ומתן, לא במחירים כאלה ".
לאחר בחירת המתכננים הזוכים, נחתם חוזה בהיקף של 1.
7 מיליון ש"ח עם כל אחד מהם.
אחד המתכננים (להלן - מתכנן א') נבחר כמתכנן-על.
נת"ע - חברת נתיבי תחבורה עירוניים בע"מ |409 .
בדצמבר 2016 ביקש אגף רשות התמרור מוועדת המכרזים להוסיף מטלה למתכנן א' שעלותה בסך 112,000 ש"ח, במסגרת ההסכם הקיים, שתכליתה בחינה מערכתית של כל פרוזדור התוואי העילי בקו האדום לצורך הגדרת מאפייני התכנון והדרישות שישמשו לתכנון כל הרמזורים לאורך התוואי.
לביצוע המטלה ביקש האגף להוסיף איש מפתח ממשרדו של מתכנן א' ; הבקשה נסמכה על סעיף ביצוע עבודות נוספות בהסכם.
בינואר 2017 אישרה הוועדה את הבקשה.
משרד מבקר המדינה מעיר לנת"ע כי העבודה, שתכליתה בחינה מערכתית לצורך הגדרת מאפייני תכולת הביצוע והדרישות ממשרדי התכנון, הייתה צריכה להתבצע לפני המכרז או להיכלל בתכולת המכרז, שכן תוצרי העבודה אמורים להיות פעילות מקדימה לעבודת תכנון הרמזורים.
מתן שירותי תכנון, ייעוץ וכתיבת לקסיקון לצורך תכנון רמזורים עם העדפה .
במרץ 2016 ,, בד בבד עם המכרז לאיתור מתכננים פנה אגף רשות תמרור לסמנכ"ל רכש, התקשרויות ולוגיסטיקה, לאישור פנייה להציע הצעות עד 200,000 ש"ח לכתיבת לקסיקון, אשר ישמש כלי עזר לכלל מתכנני הרמזורים.
בפנייה לוועדת המכרזים הוסבר כי עקב ריבוי מתכנני רמזורים עם העדפה שיעבדו בעת ובעונה אחת, ולאור החשיבות שיש לתכנון אחיד ועקיב, היה על החברה לייצר מסמך אשר ישמש ארגז כלים של משתנים ופונקציות לשימוש המתכננים בעבודתם (להלן - הלקסיקון).
הלקסיקון הוא כלי עזר לכלל המתכננים, לשם יצירת אחידות בתוצרי התכנון והוא מאפשר תקשורת ברורה ונוחה בין הגורמים המעורבים בהליך התכנון והבקרה.
הפנייה לקבלת הצעות לעריכת לקסיקון נערכה לאחר פרסום מסמכי המכרז לתכנון רמזורים עם העדפה.
משרד מבקר המדינה מעיר לנת"ע כי לנוכח חשיבות הלקסיקון במכרז, היה על נת"ע לסיים את הכנת הלקסיקון לפני פרסום מכרז תכנון הרמזורים ולכלול אותו במסמכי המכרז, או לפחות להקפיד על השלמתו לפני תחילת עבודת המתכננים.
במרץ2016 פנתה החברה לחמישה מציעים בעלי ניסיון בתחום, כמחויב על פי נוהל התקשרויות בפטור ממכרז מפברואר 2016 .
,על פי תנאי המכרז המציעים הורשו להציע 30% הנחה במחיר לכל היותר.
ארבעה מציעים הגישו הצעות, ומתוכם שניים הציעו את ההנחה הגבוהה ביותר, בשיעור זהה (להלן - יועץ ב' ויועץ ג').
מאחר ששתי ההצעות להנחה היו בשיעור זהה, פנה אגף התמרור לוועדה בבקשה לקיים הגרלה בין המציעים.
בישיבת ועדת המכרזים מיום 23.
16 שאל מ"מ היועץ המשפטי מדוע יש צורך 410 |דוח שנתי 68ב .
בהגרלה, וכי מדוע אין בוחרים את הזוכה באמצעות ריאיון או באמצעות בקשה להנחה נוספת מאת המציעים.
נציגת אגף התמרור השיבה ששני המציעים נתנו הנחה מרבית לשירות שמלכתחילה מתומחר נמוך, והנחה נוספת עלולה לפגום באיכות העבודה.
עוד הסבירה נציגת אגף התכנון כי הפנייה נעשתה לחמישה מציעים הראויים לבצע את העבודה, ועל כן אין סיבה לבדיקה נוספת.
בתום הבירור החליטה ועדת המכרזים כי הזוכה ייבחר באמצעות הגרלה ואחרי שנערכה הגרלה נבחרה הצעתו של יועץ ב'.
יצוין כי בחירת זוכה באמצעות הגרלה אינה נזכרת בנוהלי החברה, אך יכולה לעלות בקנה אחד עם המסגרת הנורמטיבית של דיני המכרזים במקרים מתאימים.
הביקורת העלתה כי נת"ע הודיעה לשני המציעים שהחליטה על עריכת הגרלה בין שתי הצעותיהם כמה ימים קודם שוועדת המכרזים אישרה לבחור את הזוכה באמצעות הגרלה.
ביולי2016 פנה אגף רשות תמרור לוועדת המכרזים בבקשה להקצאת עבודה ליועץ ג' , במסגרת ההתקשרות לתכנון רמזורים עם העדפה.
המשימות שהוטלו עליו הן בדיקת שלמות הלקסיקון ותקינותו, איכות ההגדרות והפונקציות הכלולות בו וטיוב המוצר הסופי טרם העברתו למתכנני הרמזורים ולפני התקדמות התכנון.
סכום ההתקשרות נקבע ל- 28,000 ש"ח.
בבקשה צוין כי תנאי החוזה שנחתם עם המתכנן לתכנון רמזורים עם העדפה מאפשרים גם את ההתקשרות לחוות דעת שנייה על הלקסיקון.
במהלך הדיון בבקשה בוועדת המכרזים מיום 27.
16 אמרה נציגת אגף רשות התמרור: "במתודולוגיה לצורך כתיבת הלקסיקון, כתבנו שיש צורך לקבל חוות דעת שניה מגורם מנוסה ומקצועי בתחום על מנת לבדוק את שלמות הלקסיקון ותקינותו".
משרד מבקר המדינה מעיר לנת"ע כי אם הצורך בחוות דעת נוספת היה ברור כבר בעת שהחלה החברה בהליך ההתקשרות לכתיבת לקסיקון, היה עליה לחלק את העבודה כבר במועד ההגרלה.
מתן שירותי ייעוץ וכתיבת מסמך עקרונות לצורך תכנון רמזורים עם העדפה .
באפריל 2016 פנה אגף רשות תמרור לסמנכ"ל רכש, התקשרויות ולוגיסטיקה לאישור פנייה להגשת הצעות עד 200,000 ש"ח בפטור ממכרז לכתיבת מסמך מדיניות ועקרונות תכנון לרמזורים עם העדפה לאורך הקו האדום במקטעים העל-קרקעיים (להלן - מסמך העקרונות); היקף ההתקשרות היה 160,000 ש"ח.
לפי החוזה ישמש מסמך העקרונות מסמך מנחה עבור מתכנני תנועה בכלל נת"ע - חברת נתיבי תחבורה עירוניים בע"מ |411 .
ומתכנני הרמזורים בפרט, בבואם לתכנן לאורך ציר הקו האדום וסמוך לו, וכן הוא ישמש כלי עזר להבנת מדיניות ההעדפה של רמזורים לאורך תוואי הקו האדום ומשמעותה.
המטלות הכרוכות בהכנתו היו: ניסוח מדיניות וע קרונות לתכנון רמזורים עם העדפה, קביעת היררכיה עקרונית וכללית של העדפה, חלוקת תוואי הקו האדום למקטעים, זיהוי ואיתור משתנים שישפיעו על רמת ההעדפה וקביעת מדדים מדויקים אשר יאפשרו למתכננים קבלת הנחיות בשפה אחידה שיהוו כלי לתכנון ברמת צומת בודד.
המציעים נדרשו לעמוד בשלושה תנאי סף מצטברים: תעודת מהנדס בתוקף; ניסיון מוכח בתכנון רמזורים בכלל; וניסיון בתכנון שלושה רמזורים עם העדפה לפחות אשר בוצעו בפועל.
במכתב הבקשה לוועדת המכרזים מיום 29.
16 נכתב כי עקב ריבוי המתכננים שיעבדו בעת ובעונה אחת ועקב החשיבות בתכנון אחיד, על החברה לייצר מסמך מנחה אשר יבטא הלכה למעשה את מדיניות ההעדפה לעקרונות תכנון הרמזורים עבור הרכבת הקלה.
יצוין כי הליך הפנייה להצעות החל לאחר סיום מכרז הרמזורים עם העדפה.
משרד מבקר המדינה מעיר לנת"ע שנוכח חשיבותו של מסמך העקרונות במכרז הרמזורים עם העדפה, היה על החברה להשלים את כתיבתו בטרם יצאה למכרז או לפחות לפני תחילת עבודתם של המתכננים.
16 פנתה החברה לחמישה מציעים, ארבעה מתוכם הגישו הצעות לכתיבת המסמך, עד המועד האחרון להגשת הצעות 19.
16 ;כל המציעים שאליהם פנתה החברה הגישו הצעות גם למכרז הרמזורים עם העדפה.
מכרז להקמת מינהלת מיגון אקוסטי דירתי .
לפי תקנות המכרזים17 , במסגרת מכרז ניתן לערוך אומדן.
אומדן שווי ההתקשרות ייערך בידי גורם מקצועי שהוסמך לכך בידי ועדת המכרזים, וייחתם בידיו ובידי יושב ראש ועדת המכרזים.
אומדן שווי ההתקשרות יופקד בתיבת המכרזים לפני המועד האחרון להגשת ההצעות במכרז ויישמר בתיבה עד פתיחתה.
אם נעשה אומדן, וכל ההצעות שהוגשו למכרז גבוהות יותר מן האומדן, רשאית ועדת המכרזים לקבוע כי כל המשתתפים שנכללים בקבוצת המציעים הסופית יגישו הצעת מחיר חוזרת ומשופרת.
הוועדה רשאית, מטעמים שיירשמו בפרוטוקול, להזמין מציע כדי לברר פרטים בהצעה, וכן פרטים אחרים הדרושים לה לצורך קבלת החלטתה; פרטי הבירור יירשמו אף הם בפרוטוקול.
במסגרת הקמת פרויקט מערכת תחבורה עתירת נוסעים (להלן - מתע"ן) נדרשה החברה לבצע מיגון אקוסטי דירתי בדירות אשר ממוקמות בקרבת העבודות להקמת הפרויקט, שכן צפוי שמפלס הרעש יעבור את הקריטריונים המותרים (להלן - פרויקט המיגון האקוסטי).
) 412 |דוח שנתי 68ב .
הייתה להקים מינהל ה (להלן - המינהלה או מינהלת המיגון האקוסטי ), אשר תבדוק את הזכאות למיגון ותקבע את היקפו, תתכנן ותנהל את המיגון האקוסטי של הדירות בהתאם להנחיות מסמכים סביבתיים, ובהתאם לנוהל מיגון אקוסטי של החברה (להלן - הנוהל או נוהל מיגון אקוסטי).
הנוהל מגדיר את תפקידי מינהלת המיגון האקוסטי, את ממשקי העבודה של החברה מול המינהלה, את תהליכי המעקב והבקרה על עבודת המינהלה ואת התהליכים הנוגעים לניהול פרויקט המיגון ולביצועו.
החברה העריכה כי יידרש מיגון אקוסטי במאות דירות, אך לא ביצעה סקר לבחינת היקף העבודה.
יצוין כי הנוהל אושר בדירקטוריון שבעה חודשים לאחר סיום הליך המכרז.
נת"ע ציינה בתשובתה כי החברה קיבלה החלטה מושכלת להימנע מעריכת סקר מפאת לוח הזמנים הצפוף, וכדי שעבודות המיגון יסתיימו לפני תחילת העבודות המרעישות.
החברה הוסיפה כי המידע שהיה בידיה בזכות הניסיון שצברה בעבודות מיגון אקוסטי באתרים קודמים, איפשר לה להכין הערכה מקצועית של צורכי המיגון.
החברה ציינה גם כי הנוהל הוסדר וקיבל את אישור הצוות המלווה כבר ביום 24.
13 וכי הוא צורף כנספח למסמכי המכרז; לדברי החברה, ביום 17.
15 החליטה החברה מסיבות אדמיניסטרטיביות להפוך את הנוהל גם לחלק מנהליה הפנימיים.
משרד מבקר המדינה מעיר לנת"ע כי לא פירטה במכתבי הבקשות לוועדת המכרזים ובפרוטוקולים של הוועדה מהי התשתית המתאימה לביסוס ההערכה של צורכי המיגון, ובין היתר, כיצד העריכה את מספר הדירות הזקוקות למיגון ואת עלות עבודות המיגון.
מידע זה נדרש במיוחד לנוכח החלטתה שלא לערוך סקר לבחינת היקף העבודה טרם ביצוע המכרז.
עוד מעיר משרד מבקר המדינה כי לנוכח חשיבותו של נוהל מיגון אקוסטי להגדרת תפקידי המינהלה כפי שהוצגו במסמכי המכרז, שהרי הזוכה מחויב לפעול לפיו, היה על החברה לאשר את הנוהל לפני פרסום המכרז.
לפי מסמכי המכרז, הזוכה במכרז יקים את המינהל ה וינהל את פרויקט המיגון, לרבות שלב התכנון ושלב הביצוע.
הזוכה ייתן שירותי ניהול של תכנון, ביצוע, תיאום, פיקוח, מעקב ובקרה על כל הכרוך במיגון האקוסטי הדירתי בהתאם להנחיות המקצועיות שקבעה החברה בעניין , לרבות קביעת היקף המיגון הנדרש לכל דירה ותכנונו, ניהול ופיקוח על תהליך העבודה מול הדיירים והפעלת הקבלנים המבצעים ופיקוח עליהם.
לצורך ביצוע שירותי הניהול יידרש הזוכה להעסיק מנהל פרויקט, מפקח וכן צוות יועצים לביצוע העבודה.
תקופת ההתקשרות היא חמש שנים עם אפשרות הארכה בשלוש שנים נוספות, התשלום נקבע בעבור כל דירה שמוגנה לפי אבני הדרך האלה: 20% מהתמורה לדירה ישולמו לזוכה לאחר השלמת הסקר האקוסטי ולאחר אישור החברה לדירות הזכאיות בכל מוקד; 20% מהתמורה לדירה ישולמו לזוכה לאחר קבלת אישור בכתב מאת בעל נת"ע - חברת נתיבי תחבורה עירוניים בע"מ |413 .
החלטותיה הדירה לתכניות המיגון; ויתרת התמורה תשולם לאחר ביצוע המיגון האקוסטי.
במקרים, שבהם יקבל המנהל תשלום בגין אבני הדרך, אך לא יתבצע בדירה מיגון אקוסטי בפועל, ייחשב הסכום ששולם למנהל כתמורה מלאה בגין שירותי הניהול באותה דירה; ובמקרה שהמנהל יקבע כי דירה אינה זכאית למיגון ובעלי הדירה יגישו ערר והערר נדחה, ישולמו לזוכה 15% מעלות מיגון הדירה כתמורה להכנת תיק הערר וניהול ההליך.
משרד מבקר המדינה מעיר לנת"ע כי החברה הטילה על המינהלה לקבוע את עמידת הדירות בתנאי הזכאות למיגון ואת היקפה בהתאם לקריטריונים שקבעה החברה, אף כי המינהלה היא זו שקובעת את היקף העבודה, ושכרה נגזר מהעבודות המבוצעות בהתאם להחלטתה זו.
הדבר בעייתי במיוחד בהתחשב בעובדה שהמינהלה היא הגורם הבלעדי שמבקר בדירות ובודק את עמידתן בקריטריונים למיגון, ואין בקרה הדוקה על עבודתה ועל החלטותיה.
נת"ע ציינה בתשובתה כי חלוקת העבודה בין שני גורמים פירושה עבודה כפולה, התארכות זמן הבדיקה, הטרדת בעלי הדירות ופגיעה ביחסי האמון הנוצרים בין המינהלה לדיירים.
נת"ע הוסיפה כי השיטה שנבחרה הוכיחה את עצמה, וכי רובן המכריע של עבודות המיגון כבר הושלמו.
משרד מבקר המדינה מעיר לנת"ע כי מציאות זו עלולה להעמיד את המינהלה במצב של ניגוד עניינים, בייחוד נוכח העובדה שמדובר בכסף ציבורי רב.
לפיכך, היה על נת"ע להפריד בין הגורם הקובע את הזכאות למיגון והיקפו לבין הגורם המתכנן את העבודות ומפקח על ביצוען, או לפחות להחל יט על צירוף עובד החברה למינהל ה כדי לוודא שהחלטות המינהלה עומדות בקריטריונים שקבעה החברה.
הביקורת העלתה כי נושא האחריות לפניות הציבור נזכר באופן מקוצר בלבד בתכולת העבודה של המינהלה, המפורטת במסמכי המכרז, וכי הנוהל אינו מסדיר נושא זה.
נת"ע הודיעה בתשובתה כי תחום פניות הציבור אינו נתון באחריות המינהלה וכי בהכירה את חשיבותו הרבה החליטה להשאיר את האחריות לכך בידיה.
החברה הסבירה כי לדעתה אין צורך בהסדרת נושא פניות הציבור בנוהל מיגון אקוסטי, שכן פניות הציבור מטופלות על ידי החברה מדי יום במגוון גדול מאוד של תחומים ונושאים.
היעדר נוהל לטיפול בתלונות ציבור אינו גורע מעבודתה הסדורה וממחויבותה לנושא, שבו היא משקיעה תשומת לב ומשאבים רבים.
משרד מבקר המדינה מעיר לנת"ע כי משקבעה במסמכי המכרז ובהסכם כי הטיפול בפניות התושבים הוא חלק מעבודת המינהלה, היה זה מן הראוי לפרט ולהגדיר את חלוקת העבודה בין החברה לבין הזוכים במסמכי המכרז ובהסכם בהרחבה, וכן לאשר נוהל מסודר וברור בנושא הכולל, בין היתר, את תחומי האחריות ואת היקף חובת הדיווח.
במרץ2015 דנה ועדת המכרזים באישור היציאה למכרז פומבי.
במהלך הדיון הסביר מנהל הפרויקטים בחברה כי שווי ההתקשרות המשוער הוא 18 מיליון ש"ח (כולל מע"ם), לפי חישוב של 15,000 ש"ח לדירה כפול 1,000 דירות.
בתשובה לשאלות יו"ר ועדת המכרזים אם בדקה החברה כמה מציעים אפשריים וכיצד בוצעה ההערכה, השיב מנהל הפרויקטים כי "לא בוצע סקר שוק מסודר אבל אני מעריך שכ-3 .
בפיר הרצל עברנו את אותו תהליך רק ל-24 ,דירות והעלות הייתה 13,000 ש"ח לכל דירה (בוצע באמצעות נתיבי איילון)".
תנאי הסף אשר קבעה החברה, בין היתר, הם: המציע הוא תאגיד או עסק מורשה; מנהל הפרויקט מטעם המציע ניהל תכנון וביצוע של מיגון אקוסטי דירתי ב-50 דירות לפחות בשבע שנים האחרונות; למנהל פרויקט ותק של חמש שנים לפחות בתחום ניהול התכנון והביצוע של עבודות בינוי או תשתית.
המציע הזוכה ייקבע על פי הציון המשוכלל הגבוה ביותר, המשלב את מקדם האיכות (80% )ואת מקדם העלות (20% .
)אמות המידה לצורך קביעת ציוני האיכות הן: ניסיון מקצועי של מנהל הפרויקט (35%;) ותק של מנהל הפרויקט (35%;) התרשמות ממנהל הפרויקט, המתבססת על המלצות כתובות ועל ריאיון (15%.
בישיבת ועדת המכרזים מסוף מרץ 2015 ,, כמה ימים לאחר פרסום המכרז נידונה בקשת אגף התכנון להגדיל את מספר הזוכים האפשריים מזוכה אחד לשלושה זוכים.
סמנכ"ל הכספים, שאל מדוע נדרשים שלושה זוכים לתפקיד מנהל פרויקט, ויו"ר הוועדה השיב לו "כדי שאם יהיו 500 דירות ניתן יהיה לבצע את התכנון בו זמנית".
חבר הוועדה, נציג המחלקה המשפטית, אמר כי החברה תפרסם כי "תהיה רשאית להתחשב במסגרת השיקולים לעניין מספר הזוכים וביחס לאופן חלוקת העבודה ביניהם, בין היתר, באיכות ההצעות ובמחירן, לרבות בפערים בין ההצעות השונות שיוגשו".
בתגובה שאל סמנכ"ל הכספים מדוע צריך לקבוע מראש את מספר הזוכים, שהרי בשלב שבו המכרז עדיין פתוח להצעות החברה אינה יכולה לדעת כמה דירות נדרשות לביצוע בו זמנית.
בתגובה אמר יו"ר הוועדה כי הוא מציע שבשלב זה תקבע הוועדה כי יידרשו שני זוכים, ו"אם הפער ביניהם יהיה מעל כ-20% , נשקול לבחור אחד בלבד".
נת"ע - חברת נתיבי תחבורה עירוניים בע"מ |415 .
משרד מבקר המדינה מעיר לנת"ע כי הוועדה לא נימקה אילו נסיבות השתנו מאז הבקשה ליציאה למכרז ופרסומו, אשר גרמו לה לשקול מיד לאחר פרסום המכרז להגדיל את מספר הזוכים האפשריים במכרז.
שתי חברות הגישו הצעות למכרז, והוועדה אישרה כי שתיהן עברו את תנאי הסף.
ציון האיכות של המציעה הראשונה, חברה ב', היה 93.
הניקוד בגין רכיב הוותק בציון האיכות של חברה ג' היה נמוך בהרבה מזה שהוענק לחברה ב' ( חברה ב' -100 ;נקודות חברה ג' - 30 נקודות בלבד), ואילו הניקוד בגין רכיב ההתרשמות האישית וההמלצות שהוענק לחברה ג' היה גבוה מזה שהוענק לחברה ב'.
באפריל 2015 אישרה ועדת המכרזים את ציוני האיכות, והתירה לפתוח את מעטפות העלות .
ההצעה הכספית של חברה ב' הייתה 22,500 ש"ח לדירה בתוספת מע"ם, וההצעה של חברה ג' הייתה 32,787 ש"ח לדירה בתוספת מע"ם.
יצוין כי חברה ג' עמדה בראש מינהלת המיגון האקוסטי בנתיבי איילון.
כאמור, הערכת החברה לעלות מיגון אקוסטי דירתי הייתה 15,000 ש"ח.
יצוין כי החברה החליטה לא לערוך אומדן למכרז כמוצע בסעיף 17(ב7 ) לתקנות חובת המכרזים.
החברה ציינה בתשובתה כי ועדת המכרזים החליטה שלא לערוך אומדן, מפני שמספר המציעים הפוטנציאלי קטן, ולכן ביטול המכרז עקב חריגות מהאומדן לא היה מניב תוצאות אחרות מקודמו.
משרד מבקר המדינה מעיר לנת"ע כי מן הראוי שתשקול במכרזים עתידיים בהיקף גדול, לקבוע אומדן להתקשרות, כדי שיהיה לה בסיס להשוואה וכדי שתוכל לבקש מן המציעים להגיש הצעה חוזרת ומשופרת במקרים כגון זה18.
לאחר פתיחת ההצעות הכספיות אמר יו"ר הוועדה כי "בגלל ריבוי הדירות שיש ככל הנראה צורך למגן (מעל 1,000 ) במסגרת זמן קצר (לא ניתן להתחיל בעבודות על הקו עד להשלמת מיגון הדירות) לא ניתן להסתדר עם זוכה יחיד ולעמוד בלוחות הזמנים".
הוועדה ציינה כי יש הבדלים ניכרים בין המחירים שמציעות החברות .
בסוף הדיון אישרה הוועדה את שתי המציעות כזוכות, והסמיכה את מנהל אגף הרכש לנהל משא ומתן עם חברה ג' בנוגע להצעתה הכספית.
המשא ומתן עם חברה ג' לא תועד בכתב.
בעל חברה ג' כתב בסוף אפריל 2015 אל ראש אגף הרכש כך: .